 **2018-19 የቪዲዮ ማመልከቻ መመሪያ**

 **የ”ዌስት ፍሪ” ማህበረሰብ ወጪ መጋራት**

ማመልከቻዎች **አርብ ፌብሩዋሪ 23 2018 በ 5:00 PM** ላይ መግባት ኣለበት፡፡

ማመልከቻዎትን ከማጠናቀቅዎ በፊት እባክዎትን መመሪያውን ያንብቡ፡፡

የቪዲዮ መተግበሪያን መጠቀም ወይም የወረቀት ማመልከቻን ለመጠቀም የሚፈልጉ እንደሆነ ይወስኑ፡፡

# **ደረጃ 1፡ ቪዲዮዎትን ይስሩ**

* የተጠናቀቀው የቪዲዮ ማመልከቻዎ ከ 20 ደቂቃዎች በላይ ሊሆን አይገባም. ይህ ከፍተኛው ርዝመት ሲሆን፣ ከዘህ የሚያንሱ ቪዲዮም ተቀባይነት ኣላችው፡፡ የክለሳው ቡድን ከ 20 ደቂቃዎች በኋላ ያለውን ቪዲዮ አያየውም፡፡
* የቪዲዮ ማመልከቻዎች እርሶ በሚፈልጉት ቋንቋ ሊሰሩ ይችላሉ፡፡ SPU ትርጉም/ማስተርጎም አገልግሎትን የሚሰጥ ይሆናል፡፡
* ይህም የቪዲዮ ፕሮዳክሽን ውድድር አይደለም፡፡ ቀለል አድርገው ይያዙት፡፡ በስልክዎ የሚነሱ ቪዲዮዎች ተቀባይነት አላቸው፣ ይህም የድምጽ ጥራታቸው ጥሩ የሆነ እንደሆነ ነው፡፡ ማመልከቻዎ ምን ምን ይዘት አንዳለው የሚታይ ይሆናል፣ ጥራቱ ግን አይታይም፡፡
* ቪዲዮዎ የሚከተሉትን ሰባተ ጥያቄዎች ሊመልስ ያስፈልጋል፡
1. የፕሮጀክት መገለጫ

ሊሰሩ ያሰቡትን ፕሮጀክት ያብራሩ፣ የሚከተለውን ጨምሮ፡

* ምን ማድረግ ነው የሚፈልጉት
* ይህንን ለማድረግ የሚፈልጉት ለምንድን ነው
* ፕሮጀክትዎ ብክነትን የሚከላከለው እንዴት ነው
* ፕሮጀክትዎ ከሚከተሉት ውስጥአንድ ወይ ከዚያ በላይ መስፈርቶችን እንዴት አንደሚያሟላ:
1. ፈጠራን

**እና/ወይም**

1. ከሚከተሉት ውስጥ አንዱን ወይም ከዚያ በላይ የሆኑትን አንዴት አንደሚያሳትፍ፣ ነጭ ያልሆኑትን፣ ስደተኞችን፣

ጥገኞችን፣ ዝቅተኛ ገቢ ያላቸውን፣ አካል ጉዳተኞችን፣ አረጋውያንን፣ ወጣት አዋቂዎችን፣ ወጣቶችን፣ ልጆችን እና/ወይም ትናንሽ ድርጅቶችን

**እና/ወይም**

1. እርዳታ የሚያስፈልጋቸውን ማህበረሰብ አባላት መርዳት
2. የፕሮጀክት ስራዎች

የፕሮጀክት አላማዎትን ለማሳካት ምን ምን ስልቶችን እና ስራዎች ጥቅም ላይ ያውላሉ?

1. የፕሮጀክት ውጤት

ከፕሮጀክትዎ ምን ምን ውጤቶችን ይጠብቃሉ? ማንኛውንም የብክነት መከላከል ፣ ማህበረሰብ ጥቅም ወይም ይፈጠራል ብለው የሚጠብቁትን ለውጥ ያካቱ፡፡

1. ስኬትን መለካት

የፕሮጀክትዎን ስኬታማነት ለመመዘን ምን መሳሪያዎችን እና ስልቶችን ጥቅም ላይ ያውላሉ?

1. የፕሮጀክት ስራ

የፕሮጀክት ሰራተኛ የሚመረጠው እንዴት ነው? የሚከፈላቸውን ሰራተኞች፣ በጎ ፈቃደኞችን አና ሰአታቸውን የሚጋሩ የማህበረሰብ አጋሮች:: በተጨማሪም ቡድንዎ ወደ ፕሮጀክቱ የሚያመጣውን ሁሉንም ዳታ፣ ክህሎት አና ተመሳሳይ የሆነ የስራ ልምድ እና የማህበረሰብ ግንኙነት ይግለጡ፡፡

1. የማህበረሰብ ተሳትፎ

በፕሮጀክትዎ ተጽእኖ ስር የሚገቡት ማህበረሰብ ክፍሎች በእቅድ እና ትገበራው ላይ ተሳትፎ ይኖራቸዋል? ከሆነ እባክዎ ይህ አንዴት እንደሚሆን ይግለጡ፡፡

1. የረጅም ጊዜ ተጽእኖ

ግራንቱ ካለቀ በኋላ ፕሮጀክትዎ ተጽእኖ ማምጣት የሚቀጥለው እንዴት ነው?

ለምሳሌ ሌሎች ተመሳሳይ የሆኑ ፕሮጀክቶችን ለመተግበር ይችሉ ዘንድ ፕሮጀክትዎ ዘዴዎችን እና ስልቶችን ሌሎች ያጋራል? ወይስ ፕሮጀክቶ ሌሎች ብክነትን ለመከላከል ይችሉ ዘንድ የሚያስችላቸውን መሳሪያ ይፈጥራል? ወይስ ብክነትን ለመከላል ይችሉ ዘንድ ማበረሰቡ ትምህርት አንዲያገኝ ይደረጋል?

# **ደረጃ 2: ቪዲዮዎትን “ፖስት” አድርጉ**

* የቪዲዮ ማመልከቻዎትን ኦንላይን ፖሰት ያድርጉ እዚያ ላይ የግራንት ክለሳው ቡድን ይመለከተዋል፡፡
* ከዚህ በታች ባለው ሰንጠረዥ ላይ የቪዲዮውን ሊንክ ይገልብጡ፡፡

# **ደረጃ 3፡ የማመልከቻ በጀት ፎርምን ያሟሉ**

በማመልከቻ በጀት ፎርም ላይ ዝርዝር በጀትን ለግራንት ፕሮጀክት ያሳውቁ፡፡

# **ደረጃ 4፡ የፕሮጀክት ክለሳ ሰንጠረዥን ይሙሉ**

የሚከተለውን የፕሮጀክት ክለሳ ሰንጠረዥ ይሙሉ፡

|  |  |
| --- | --- |
| የቪዲዮ ማመልከቻ ሊንክ ያድርጉ |       |
| የቪዲዮ ቋንቋ (ለምሳሌ፣ እንግሊዘኛ፣ ስፔንኛ ወዘተ) |       |
| የፕሮጀክት ስም |       |
| ፕሮጀክት የሚጀምርበት ቀን*ከ ጁላይ-ሴፕቴምበር 2018 ጀምሮ ሊጀምር ይችላል* |       |
| የፕሮጀክት ማብቂያ ቀን*ከተጀመረ ከ 12 ወራት በላይ ሊሆን አይችልም* |       |
| ፕሮጀክቱ የሚተገበርበት ቦታ (ምሳሌ ጎረቤት፣ የንግድ ስም፣ የህንጻው ስም ወዘተ) የመንገድ አድራሻን እና ዚፕ ኮደን ለአንድ ውስን ቦታ የሚያካትት ነው |       |
| የአመልካች ስም፣ ንግድ ወይም ድርጅት |       |
| የፖስታ አድራሻ |       |
| ከተማ፣ ክልል ዚፕ ኮድ |       |
| የፕሮጀክት ተጠሪ |       |
| የስራ መደብ |       |
| ኢሜይል አድራሻ |       |
| ይበልጥ የሚጠቀሙት ስልክ ቁጥር |       |

# **ደረጃ 5፡ ማመልከቻዎትን ያስገቡ**

1. የፕሮጀክት ክለሳ ሰንጠረዥን ወደ ኢሜይል ይገልብጡ ፡፡
2. የማመልከቻ በጀት ፎርምን ኢሜይል ላይ አታች ያድርጉ (ግዴታ የሚያስፈልግ)፡፡
3. የዋጋ መጥቀሻዎችን ለወጪዎች ዝርዝር ከበጀት ጋር ያያይዙ (እንደምርጫዎ)
4. የፕሮጀክት ፕሮፖዛልዎ ላይ ድጋፍ የሚያደርግ ምስሎችን ወይም ካርታን ያያይዙ (እንደምርጫዎ)
5. የመጨረሻው ደረጃ ላይ ከደረሱ ሰዎች የድጋፍ ደብዳቤ ሊጠይቅ ይችላል፡፡ በማመልከቻዎ ላይ አያካቱት፡፡
6. የተሞላውን ማመልከቻዎትን ለ wastefreegrants@seattle.gov ይላኩ፡፡